Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Tere tulemast vaatama piibliõpetus- sarja "Iisrael Jumala plaanis".
Minuga koos on Gershon Nerel. Shalom!
Shalom! Tere tulemast!
Oleme seni õppinud, kuidas Jumal valis Iisraeli selleks rahvaks,
kelle kaudu teostada oma plaani kogu maailma jaoks. Ta viis
Iisraeli Kaananimaale, mis kandis hiljem nime Eretz Israel, ja nad
asusid sinna elama. Jumal rääkis nendega aeg-ajalt läbi prohvetite
ja üks neist oli Jeremija. Kes oli Jeremija ja millal ta elas?
Prohvet Jeremija oli väga ustav ja pühendunud Jumala sulane.
Ta elas 7. sajandil ja prohveteeris 6. sajandini eKr, enne Jeesust.
Jeremija teenistus algas kuningas Joosija 13. valitsusaastal
ja jätkus 582. aastani, kui Baabülon vallutas Juuda ja Jeruusalemma.
Ta prohveteeris Juuda kuningriigis ja Jeruusalemmas.
Vana Testament räägib mitmetest prohvetitest.
Miks on Jeremija tähtis?
Jeremija on üks neist prohvetitest, kes on meile väga oluline.
Tal oli eriline vaatenurk tuleviku, Iisraeli ja rahvaste ajaloo kohta
seoses päästega Iisraeli ja maailma jaoks.
Jeremijal oli väga ulatuslik tulevikunägemus.
Ma ei tea, kui palju ta ise seda mõistis,
aga meie näeme tagasi vaadates, kuidas tema prohveteeringud
viimase 2700 aasta jooksul on täide läinud
ja ikka veel, meie päevil, ning tulevikuski täituvad.
Jeremija sõnumid puudutavad väga pikka ajaperioodi.
Millised tema prohveteeringutest on täide läinud?
Enne, kui prohveteeringutest räägime, peaksime meenutama,
et ta rääkis moraalsetel ja tähtsatel eetilistel teemadel
nagu õiglus ja ülekohtust loobumine.
Ta sõitles Iisraeli ja õhutas neid õigsusele,
kuna Issandat ei huvita ohvrid ja liturgia, vaid õigsus.
Ta kasutas õigsuse mõistet, kui rääkis Messiast.
Väljend 'tsemah tzadik' ehk 'õigsuse oks' viitab Messiale.
Adonai Tzidkenu - Issand meie õigsus, viitab samuti Messiale
kui õigsuse Jumalale.
Ka tema rääkis Messiast, kasutamata kordagi sõna 'Messias'.
Ta rääkis Messia tulekust, mis juhtus 2000 aastat tagasi.
Jeremija mainib lühidalt üht jumalikku isikut,
kes toob pääste ja õigsuse.
Ta nimetab teda 'Jehoova, meie õigsus' - see on jumalik isik,
kes toob pääste ja lootuse nii Iisraelile kui teistele rahvastele.
Ta on kuulus ka uue lepingu teema poolest.
Jeremija räägib 31. peatükis tulevasest uuest lepingust,
mis täitub Iisraeli messiaanlikus lootuses.
Evangeeliumides loeme, et Jeesus võttis viimasel
õhtusöömaajal karika ja ütles, et see on uue lepingu veri.
Vein esindas Messia verd, mis valati uue lepingu kinnitamiseks
ja pattude andeksandmiseks.
Issand Jeesus ütles, et see veri valatakse paljude eest.
See ei tähenda ainult juute, vaid kõiki rahvaid.
Millal see ülemaailmne leping kehtima hakkas?
Uus universaalne leping - 'brit hadasha', esmalt Iisraeliga, kuid
seejärel ka teiste rahvastega, sai alguse 2000 aastat tagasi,
kui Jeesus tuli kuningas Heroodese ajal,
mil teine tempel veel Jeruusalemmas seisis.
Jeesus tuli ja ohverdas ennast.
Jeremija 700 aasta tagune prohveteering täitus Jeesuse ajal.
Kui Jeremija rääkis uuest lepingust,
kas ta mainis ka konkreetseid Messia tundemärke?
Jeremija kirjutas uuest lepingust, mis on inimese südames ja meeles -
seesmisest lepingust, mitte kivilaudadele kirjutatud lepingust.
See on inimese südames olev vaimne ususuhe Jumalaga.
See leping räägib pattude andeksandmisest.
Jumal ütles, et unustab seda lepin- gut nähes me patud ja üleastumised.
See on meil Jeesuse inkarnatsioonis.
Miks Jeesus tuli?
Ta tuli tooma pattude andeksandmist.
Ta tuletab meile seda meelde ja õpetab viimasel õhtusöömaajal.
Kas Jeremijat mainitakse ka Uues Testamendis?
Jah. Uus Testament mainib Jeremijat mitmeid kordi.
Evangelist Matteus ütleb, et Jeremija prohveteeris Raahelist,
kes nutab oma laste pärast ja see täitus kuningas Heroodese ajal,
kui ta käskis tappa kõik süütud lapsed Petlemmas Jeesuse sünni ajal.
Jeremija prohveteering Petlemma süüta lastest täitus just siis.
Teine näide. Jeesus küsis jüngreilt: "Keda inimesed ütlevad mind olevat?"
Vastus oli, et mõned pidasid teda ülestõusnud Jeremijaks.
Ainult Peetrus mõistis ja ütles: "Oled Messias, elava Jumala Poeg."
Jeremija on kindlasti Uues Testamendis
ja seal näeme ka tema kirjutiste tähtsust.
Jeremija rääkis ka lõpuaegadest.
Jeremija rääkis väga palju viimastest päevadest.
Ta rääkis Iisraeli taastamisest. Ta teadis, et Iisrael hajutatakse.
Kuid ta rääkis ka sellest, et Iisrael tuuakse tagasi,
mitte ainult Baabülonist, vaid maailma neljast nurgast.
Mitte ainult idast, vaid ka põhjast, lõunast ja läänest.
Ta nägi ette Iisraeli füüsilist taastamist,
mida oleme näinud omaenda eluajal.
Ta rääkis ka tulevikusündmustest, näiteks Jaakobi hädast -
'tzarat Yaakov' - suurest katsu- musest, mis meil veel ees seisab.
See sisaldab kohutavat kannatust Iisraelile ja tervele maailmale.
Samas on ka lootus.
Selles katsumuses saab Iisrael päästetud.
'Umimena yivashea' - sellest saab Iisrael päästetud.
Usun, et see pääste on seotud Messiaga, Jeesusega.
See on Messia äratundmise ja pääste leidmise aeg.
Toimetaja: Hanna Partanen
Eestikeelne tõlge: Monika Jaaguri